אוסף אירועים שקורים לאדריאן בין ה 20.1 ל 29.1

אוסף ארועים שקורים לאדריאן בין ה 20.1 ל 29.1

לאחר ארועי הקריים אלי והנצחון הגדול של השבט, רוב השבט נפגע והיה צריך זמן מה על מנת להתרפא. במשך כעשרה ימים אדריאן הסתובב ועשה רבות.

הדבר הראשון היה לקבוע עם איתן במסעדה איכותית. מסעדה שבדרך כלל אדריאן לא היה מעז להכנס אליה בגלל המחירים הגבוהים. אולם אדריאן מרגיש שהוא חייב רבות לאיתן וכך הוא קובע איתו לארוחה על חשבונו במסעדה "הפנכה הכחולה (Blue Plate)" אחת מהמסעדות הטובות ביותר בגוטהם.

השניים נפגשו ונכנסו ביחד למסעדה, שם הם הזמינו ודיברו להם בנחת אחד עם השני על הא ועל דא. כעת לאחר שעברו את המנה הראשונה והגיעו למנה המרכזית, עם יין אדום איכותי, הם מתרכזים בהנאה הקולינרית. כשזו מסתיימת איתן אומר "שמע, סוף הדרך. אין ספק. מסעדה מצוינת. תודה שהזמנת אותי לכאן" הוא מחייך לאדיראן.

למרות הטענות של חבריו אדריאן היה רחוק מעשיר, הוא המשכורת שקיבל הייתה נאה אבל לא ממש איפשרה לו אפילו להעמיד פנים שהוא עשיר.

הפנכה הכחולה אימצה את התקציב שלו לקצה. במשך השבוע הקרוב הוא יאלץ לאכול בחדר האוכל של המחלקה.

אבל הוא החליט שכרגע הוא לא יחשוב על זה אלא יתמקד להנות מהרגע. הוא מרים את כוס היין בהצדעה לאיתן "רק הטוב ביותר לוינגמן שלי " אדריאן מחייך כשהוא לוגם "אני חייב לך בגדול וזה המינימום שאני יכול לעשות."

"הו הו הו!" אומר איתן "אם מישהו כאן זה הוינגמן של מישהו, אז אתה הוינגמן שלי. זה ברור!"

אדריאן מרים את הכוס באוויר בחיוך הוא מוסיף "ברור אבל אתה יודע זה אפשרי להיות וינגמן אחד של השני. כשאתה עוזר לי אתה הוינגמן שלי וכשאני לך אז אני שלך..."

איתן מרים את כוס הויין שלו ונותן בקלינג עם הכוס של אדריאן "נשמע מצוין!"

"רציתי לשאול," אומר איתן לאחר כחצי דקה של אכילה נמרצת "איך זה בשבילך אצלנו במחלקה? וחשוב לא פחות, "איך זה בשבילך אצלנו במקדש?"

אדריאן נהנה ממנה שלו, האמת הוא לא סגור בדיוק מה הוא הזמין, זה בצרפתית והמחיר היה עלות הניקוי היבש לבגדים של ארתור אחרי גיחה לביוב ואם ארתור היה טורח לנקות את הבגדים שלו במקום לפתח עמידות לריח.

"שאלה טובה" אדריאן אומר בניחותה, המנה הצרפתית יושבת לו טוב בבטן ביחוד השילוב עם הגבינה והעגבניה הקצוצה. מסתבר שעגבניות לא  מגיעות רק כשימורים.

"בגדול הייתי אומר שאני נהנה מאוד, הדברים פה מרתקים. אני קרוב מאוד לחקר האמת ומאוד שמח שיש לי גישה למשאבים של המחלקה והמקדש...אבל."

תמיד יש אבל ואדריאן לוגם מהיין שלו, אדום עתיק ובעל עפיצות עדינה. "אבל..." אדריאן ממשיך " קצת קשה לי עם התבדלות שלנו כי אנחנו מוסד אקדמי. אולי בפרובנס זה עובד אבל גותהם מלאה ברוע. מהסוג הכי נורא שיש ואנחנו פשוט חיים במגדל שן, למה? מה הטעם לחקור ולגלות אם זה נשמר באיזה ארכיון ומעלה אבק במקום שמישהו יוכל להשתמש בזה לשפר את כולנו." אדריאן מנסה לא להשמע מריר כשהוא מדבר.

"לפעמים אני חושב כמוך, " עונה איתן, "אבל יש נקודה שצריך לשים לב אליה. וזה שאתה מתעלם ממה שאנחנו חוקרים, כי זה מה שהעולם משתמש בו. זה שאנו עוסקים רק בחקירה זה הגאונות של הדור שלנו. ושל החמש מאות שנה האחרונות. זה מה שנותן לנו את האיכות חיים של היום. זה שאנחנו אוכלים במסעדה המדהימה הזו, ושנינו סך הכל לא עשירים או מלכים, זה בגלל שהמחקר של המדע לאורך הדורות שיפר את החיים לכולם, נתן לכולנו אפשרויות מדהימות. פעם רק מלכים היו יכולים לאכול כמו שאנו אוכלים כעת. ועכשיו כולם יכולים. פעם רק מלכים היו עוזבים את המקום בו הם נולדו, עכשיו כולנו יכולים לטוס ממקום למקום. המחקר שלנו לאורך הדורות הוא זה שאיפשר לאיכות החיים הכוללת, לעידן שלנו, עידן המדע, לכל מה שקורה מסביבנו להתקיים. אז נכון שיש אנשים מרושעים שפוגעים אחד בשני. ונכון שאנחנו לא יוצאים נגדם ישירות. אבל אנחנו כן מפתחים פתרונות גם נגד זה. והפתרונות האלו כשיצאו החוצה לעולם יכולים לפתור גם את מה שקורה בגוטהם."

איתן נשען לאחור, תופח על בטנו בהנאה וממשיך "תראה יש מאבק מאד חשוב ומהותי בעולם על איך הוא יראה. איך תראה השנה הבאה, עוד עשר שנים ועוד חמישים שנים. מרגע שאתה מבין שאפשר להנגיש את הקסם לקהל הרחב, אתה מבין איפה הכח האמיתי. כי אקדחים - שהם אחד מהכוחות החזקים שיש לבני אדם רגילים בימינו, לא היו עובדים בלי שהמציאות תאפשר אותם. פעם אנשים היו צריכים להלחם במפלצות עם קלשונים והם היו מתים. היום כשיש לך אקדח ביד, וחמש רימונים בכיס, אתה יכול להלחם במפלצות. אולי תנצח, אולי תפסיד, אבל זה נותן לך אפשרות לעמוד כנגדם. כל הדברים האלו - מאקדחים ועד מטוסים ועד פתרונות שיהיו בעתיד - אנחנו, בעלי ההשפעה על העולם - אנחנו קובעים אותם. והמאבק של מי יהיה אותו בעל השפעה על העולם העתידי, זה המאבק הרציני שלנו וזה המאבק שבאמת קובע. אין לנו את הזמן להאבק בכל פושע, כאשר אנו נאבקים לייצר עתיד טוב לנו ולילדנו..."

אדריאן מחייך, קשה להיות כועס או עצוב כשיש לך בטן מלאה וכוס יין טובה ביד.

אדריאן אומר "אני מבין מה אתה אומר ויש בזה צדק רב אבל אם אתה מתעלם מהרע בשביל השיפור העתידי אתה מנציח את הבעיה. נכון אנשים חיים היום טוב יותר אבל תאגידי ענק שולטים בהכל, מזהמים את האוקינוס והאטמוספירה בשביל עוד כמה דולרים. השחיטות בגותהם עולה עולה ויש פה בעיר מקומות שבהם חיים של אדם יותר זולים מאקדח. אנחנו רחוקים מאוטופיה ואם רק נסתכל קדימה ולא איפה אנחנו נמצאים פשוט נשקע עמוק יותר במדמנה... אבל עזוב"

אדריאן מנפנף בידו בזמן שהוא מחפש בכיסו בידו השנייה. "תקשיב יש לי בונוס בשבילך, תעלומה לחקור." הוא מוציא חבילה קטנה עטופה בבד כחול. "אני אשמח שתחקור איתי את הדבר הזה להבין מה הוא עושה ואיך לנצל את הפוטנציאל המלאה שלו." הוא מעביר לאיתן את הכג"ש (כדור גלגלי שיניים).

"וואוו" אומר איתן "מה זה הדבר המדהים הזה? מאיפה מצאת אחד כזה? אתה יודע מה הוא עושה? איך הוא פועל?"

אדריאן מגחך קלות "נו איזה חלק של תעלומה לא היה ברור. בו נעשה עסק כדי לא לזהם אותך בדעות והרעיונות שלי, אתה תגיד לי מה אתה חושב ומבין ואז אחלוק איתך את מה שגיליתי ואני מבין על הכג"ש "

"זה לא המקום הנכון לבדוק כזה דבר. נראה לי שצריך לחזור לאוניברסיטה ולהריץ שם כמה בדיקות. בבדיקה מאד שיטחית כאן, זה לחלוטין חפץ מהסוג ששיך לנו ולא אה... לאחרים. יש עליו שאריות של עולם אחר. הוא חלק מתוך משהו גדול יותר. וזהו. זה מה שיש לי בבדיקות פסיביות כאן. אחרי האוכל נחזור לאוניברסיטה ונבדוק את זה לעומק?" שואל איתן בהתרגשות ובעיניים פעורות.

קשה לאדריאן שלא לחייך לאור ההתלהבות של איתן, היא משקפת את ההתלהבות שלו

"ברור שלא פה... אבל כל הכבוד. אני יודע שיש מספר פריטים כאלו, לפחות 15 אבל רק על מיקום של עוד שלושה.  הוא נסיים את האוכל ואז נמשיך לאוניברסיטה לבדוק את זה לעומק. כרגע אני מבקש  שתשאיר את זה ביננו."

"בוודאי, " אומר איתן והשניים מחסלים את הארוחה בהנאה. נשארים גם לקינוח וכמובן לסיים את היין תוך כדי שיחה מרתקת על נושאים שונים שמדי פעם נעה לחייו הפרטיים של כל אחד מהם.

לאחר כשעתיים של הנאה צרופה, הם הולכים בחזרה לאוניברסיטה (לשניהם לא נשאר כסף בשלב הנוכחי למונית). שם שיכורים קלות הם נכנסים למחלקה הקסנולוגית. איתן פותח את אחת הקונסולות כדי לבדוק מתי המכשור שהוא רוצה לבדוק איתו את הכג"ש. תוך כדי בדיקה פרצופו לפתע עושה פרצוף מופתע. "אה, " הוא אומר "ידעת שכג"ש כזה הגיע לאונברסיטה לבדיקה? לפני כשמונה חודשים.... "

מזל שהם הלכו ברגל כי זה עזר לאדריאן לנקות את הראש.

כמו איתן גם הוא מתלהב מהאפשרות לחקור לעומק את נושא הכג"ש. אדריאן מביט באיתן מופתע "לא, לא ידעתי. מי הביא אותו ומה הם מצאו?" הוא שואל בסקרנות רבה.

"הביאה את הכדור קוסמת בשם פרסיליה סאבון. לגבי מה מצאו. המממ יש כאן מסמך די מקיף לנושא שאצטרך לקבל אישור מהפרופסור לתת לך העתק ממנו. אבל התקציר הוא שמדובר בארטיפקט שהוא חלק מתוך מכלול. הכדור נע כיוון שמספקים לו אנרגיה ממקור אחר. למיטב הבנת החוקר זה חייב להיות עולם מקביל לנו ובהתאמה בעולם ההוא, באזור שהוא עד כמאה קילומטר מכאן, יש את מקור הכח שמשדר ונותן אנרגיה לכדור. כנראה שבאם יהיה לך את כלל המכלול - שהוא כולל הן עוד כדורים מהסוג הזה אבל גם תשתית שבתוכה הכדורים יפעלו, תשתית שכנראה נראית כמו דלת או מסדרון או אפילו מנהרה, אז. וואוו, איזה משפט ארוך. טוב, סדר. אז יש את הכדור שהוא מקבל אנרגיה מעולם אחר. צ'ק. הכדור אינו לבדו צריך עוד כדורים וגם צריך להניח אותם בתוך משהו דמוי דלת או מנהרה או משהו. צ'ק. כאשר המכלול פועל הוא יעביר דברים מכאן לשם. צ'ק. הכדור בנוי לשרת רק את הפעולה הזו. אי אפשר יהיה לעבור משם לפה. עם הכדור הזה יהיה אפשר לעבור רק מפה לשם. בדוח משערים שיש גם את הבן זוג של הכדור הזה שאיתו אפשר לעבור משם לפה. צ'ק. בכל מקרה אם תפעיל את כלל המכלול תוכל להעביר דברים לשם. אפשר לעשות את זה במגוון צורות שונות. לדוגמא אפשר לשים 16 כדורים בתוך מבנה עם 16 צלעות ואז זה יהיה המבנה הרחב ביותר, אבל שיכול להעביר הכי מעט. לעומת זאת, אם תבנה דלת שיש בה 4 קודקודים, בכל קודקוד תשים כדור בודד. ואז שלושה כדורים ישבו על הצלע. זה יתן משמעותית יותר כח להעביר יותר מסה. אבל אז הרוחב והגובה של הדלת משמעותית יותר קטנים מהמכלול של ה 16 צדדים. ובטח אפשר למצוא עוד צורות שנותנות יחס שונה של רוחב מול כוח." מסיים להגיד איתן, "וואוו, זה דבר מרתק! ואם אני מכיר את הפרופסור היא בטח בונה על לעבור לאותו עולם לראות מה קורה שם... עולם מקבילי.... מעניין כמה העולם המקבילי דומה לשלנו. אולי שם הנאצים השתלטו על העולם ובארצות הברית מתנוסס הסמל הזה שלהם? וואוו..."

אדריאן מסתכל על איתן בזוועה "תגיד?" הוא אומר בטון מזועזע "מכל האפשרויות לעולם מקביל זה הדבר הראשון שקופץ לך לראש? למה לא שבעולם המקביל הדינוזאורים לא נכחדו ויש תרבות שלמה של אנשי לטאה? או שהירח היה קרוב מדי לכדור הארץ ווהתרסק והכל מת שם? או שב 1978 נחתה חללית ברוזוול ועכשיו הם חלק מתרבות פאן גלקטית?"

אדריאן נאנח "בכל מקרה הדרך היחידה היא לבדוק..."

היה משהו אחר שקפץ לתודעותו של אדריאן מה שהדאיג אותו הרבה יותר מנאצים או חייזרים... המספר ארבע הופיע יותר מדי פעמים 0ה והוא ידע מי חיבב מאוד את המספר הזה וממש לא אהב את זה. תגיד אם כל אחת מהצלעות הייתה 256 ס"מ לפי מה שכתוב זה היה מעלה את הכוח?" הוא שואל בסקרנות. "וטם אני כבר שואל יש כבר כמה כג"ש באוניברסיטה?"

פרצופו של הו מצטמק תחת ההערות של אדריאן על העולם המקביל. בסיום הוא עונה "פשוט קראתי ממש לפני שנתיים שלוש את האיש במצודה הרמה. וזה מה שהיה שם. עולם מקביל שנשלט על ידי הנאצים. אני כבר שנים לא מצליח להמלט ממה שתואר שם בספר ולכן זה הדבר הראשון שקפץ לי לראש. אבל אני בהחלט מקווה שזה יהיה עולם מקביל בו יש רק נשים - אחרי שכל הגברים מתו - והם יטפלו בי בזמן שאני מטפל בהם..." הוא מרים את גבותיו בשרמנטיות.

"ולגבי השאלה על מרחקים. המממ... אין לזה תשובה אבל כי היה רק כדור אחד כזה בידי האוניברסיטה. אז קשה לעשות ניסויים מסודרים ובהתאמה אקסטרפולציות. עכשיו שיש לך כדור נוסף אפשר יהיה לעשות ניסויים שכוללים גם מרחקים בין הכדורים...."

אדריאן לוקח נשימה עמוקה "אני מתנצל..." הוא אומר בקול מובך "לא התכוונתי להתפרץ, פשוט נאצים באמת? אני מקווה שאתה צודק וזה עולם של אמזונות ולא סתם עוד גירסה של העולם הזה שבא אטום קסנון אחד לא התפרק בזמן שאצלנו הוא כן התפרק."

אדריאן ממשיך ואומר "יש עוד כג"ש אמל המשטרה, אתה חושב שנוכל להשיג אותו ויחד לאתר את השאר?"

"את המשטרה אפשר לשחד. זה די קל. אני אעביר את המידע למעלה ואני די משוכנע שהם יצליחו להשיג את הכדור. לגבי למצוא עוד כדורים, זה ממש בעייתי. על פי מה שכתוב היה כמה נסיונות לחפש אותם, אבל החתימה של הכדור היא מאד מצומצמת כי הוא מקבל את האנרגיה מעולם מקבילי. אז אין לו כמעט השפעה אנרגטית כאן..."

אדריאן מקשיב בריכוז "תגיד לדעתך אם הכדורים מתקשרים אחד על השני נוכח להשתמש בכדורים כדי לאתר עוד כג"שים?"

"תן לי לראות מה הם כתוב כאן..." איתן אומר ומתרכז בדוח במשך מספר דקות, "המממ.... יש כאן תיאוריה שמדברת על כך שצריך לסנכרן את הכדורים על מנת שיעבדו ביחד. היות ולא היו מספיק כדורים לנסות ולבנות אב טיפוס אז זה לא ברור. סנכרון מהסוג הזה אומר שיהיה בינהם מעבר אנרגטי במישור שלנו. ואם זה נכון אז אפשר יהיה לאתר את שאר הכדורים שהיו עם הכדור הזה בסנכרון. אבל צריך יהיה לפחות שני כדורים לבדוק ולנסות את זה. אה, שני כדורים שהיו באותו מכלול. אני לא יודע אם הכדור הזה והכדור שיש פה היו שייכים לאותו מכלול בכלל... אז לא בטוח. טוב, בטוח שאפשר להריץ כמה ניסויים ולגלות את זה..."

עיניו של אדריאן נדלקות בהתלהבות "בו ננסה את זה, למה שלא תביא את הכג"ש השני ומנסה לראות איך ואם הם מדברים אחד עם השני."

"אוקי. אז צריך אישור של הפרופסור לזה. בוא נראה מתי אפשר לפגוש אותה להסביר לה את זה". איתן מרים טלפון ומצלצל בטלפון הפנימי למזכירה של הפרופסור, שואל אותה מתי אפשר להגיע לדיבור זריז. הוא מניח את הטלפון ואומר "היא פנויה לרבע שעה עכשיו. בוא נעלה אליה. צריך יהיה לשכנע אותה...". ביחד הזוג השיכור קלות ושבע רבות עולה, דופק על דלת חדרה של הפרופסור ונכנס לאחר כמה שניות. הפרופסור, ישובה מאחורי שולחן העבודה, מזיזה הצידה מסמך שאותו היא בדיוק קראה. תוקעת זוג עיניים בזוג החוקרים שלפניה ותוהה מודע הגיעו אליה. איתן דוחף מעט את אדריאן קדימה שיענה...

עד שהם הגיעו למשרד של הפרופסור אדריאן כבר היה מפוקח. רק המחשבה על הפגישה אתה טיהרה את אדי האלכוהול ממוחו. הוא נזכר שארתור סיפר שהיא ירצה בו. הוא די היה בטוח שארתור הבכיין סתם הגזים כי הוא לא יכל לעמוד בסירוב אבל הוא ידע שהפרופסור לא סבלה שטויות.

" פרופסור בירנבאום." הוא מתחיל, יודע כמה שהפרופסור הייתה ישירה ויעילה בזמנה. הוא מוציא את הכג"ש  מכיסו "יש ברשותי עוד כדור מיסבים או כג"ש. רצינו להשתמש בו ובכג"ש של המחלקה כדי לראות האם יש בינהם תקשורת על מנת שנוכל לאתר עוד כג"שים בעיר."

בזמן שהוא מדבר אדריאן מנסה גם לחוש עם יש מעבר אנרגיה של האל מכונה באיזור הוא די בטוח שהאל מכונה לא מתייחס לדברי במי תמותה אבל זהירות לא הרגה אף אחד ופזיזות הרגה רבים.

"המממ..." עונה הפרופסור, "דקה." היא פותחת את קונסול המחשב שלה ובודקת עליו דבר מה. בסיום היא אומרת "זה אפשרי. צריך יהיה לבקש אותו ממקדש המחר מהמחלקה להנדסה, דוקטור מרן, שם הוא נמצא כעת. תנו לי לשלוח בקשה רישמית לדוקטור ואיתן אתה, מיד לאחר שתצאו מכאן, תלווה את זה בטלפון ישיר לדוקטור אחרת הסחבת הביוקרטית תמשיך עד ראש השנה הבא. אדריאן" היא כעת פונה אליו "היכן מצאת את הכדור בדיוק? מה אתה יודע על ההיסטוריה שלו? האם יש עוד כדורים שאפשר להשיג?"

אדריאן חושב למספר רגעים "הוא נמצא ע"י השבט שלי. " בירנבאום מכירה מספיק את גא'רגון המטיילים להבין מה זה אומר. "יש באחזקתנו עוד מספר כג"שים ואנחנו יודעים שיש עוד אחד במשמורת המשטרה. השבט שלי אישר לי לקחת את הכג"ש לאוניברסיטה כדי לחקור ולהבין אותו. אני יודע שהיו בעבר לפחות 15 כג"שים ושהשתמשו בהם לצורך השפעות מרחביות וטמפורליטת." הוא מניח את ידו על הכג"ש "כרגע הוא בהשאלה לצורך מחקר, כל גבר אחר יצטרך אישור של השבט שלי."

"אוקי, אתה הכג"ש שנמצא במשטרה נדאג להביא לכאן. אם תוכל להשאיר פרטים אצל איתן נדאג לזה. לגבי אלו שנמצאים אצלכם, האם תוכל להביא אותם לכאן למען המחקר? ברור מאליו שהם שייכים לכם והם יחזרו אליכם. בנוסף, האם אתה יודע היכן נמצאו הכג"שים טרם הגעתם לשבט שלך?"

אדריאן מהנהן "אני אעביר את הבקשה שלך עם ההמלצה שלי לשבט. הוא הגיע בירושה ולדעתי מצא אותה במקור פיה אבל אני צריך לבדוק ברשומות." אדריאן מוסיף "פרופסור אני חייב לציין שלמדתי כמה דברים מדאיגים. בייחוד שנראה שהכג"ש עובד ברביעיות. זה מספר מיסטי שקשור לאל מכונה ..." הוא בוחן את בירנבאום מנסה לעמוד כמה היא יודעת על האל מכונה

הפרופסור מסתכלת על אדריאן ואומרת "בואו איתי בבקשה". השלישיה יורדת אל תוך המקדש, מגיעה לחדר שהפתח שלו סגור על ידי חתיכת עור חיה מעובד, אותו היא מזיזה ונכנסת פנימה. כאשר עיניו של אדריאן עצומות לרווחה הוא רואה יד עצומה מחזיקה כדור עשוי אורות סגולים נעים. כשעיניו פתוחות הוא רואה מערה אשר נחל זורם בה, על תקרתה יש טחב שמאיר באור נוגהות כחול. הפרופסור מזמינה את השניים להכנס פנימה ואז אומרת "כן, הרחב בבקשה בהקשר של האל מכונה..."

https://www.pinterest.ch/pin/752875262690698546/?amp\_client\_id=CLIENT\_ID(\_)&mweb\_unauth\_id=&\_url=https%3A%2F%2Fwww.pinterest.ch%2Famp%2Fpin%2F752875262690698546%2F&from\_amp\_pin\_page=true

http://earthporm.com/7-mystical-caves-pure-magic/

אדריאן בוחן את המקום בסקרנות " מה יש להגיד הוא כוח שפלש לעולם הזה בזמן קדום ומשתמש בו למטרתו ..." עד כאן זה היה הבלרב מאתר המשחק " יש לו נוכחות חזקה בגוטהם כולל מספר מלאכים שלאחרונה ניסו לשחרר מישהו או משהו מכלא בעולם המתים. הוא עובד בכפולות של ארבע. 16 נשמות כלואות, כל אחת עם 16 שרשראות או 16 כג"ש על מבנה מרובע שכל צלע שלו היא 256 ס"מ לדוגמא."

הפרופסור נשענת על אחד הקירות, בוחנת את אדריאן. כשהוא מסיים, היא אומרת "את המידע הזה אני מכירה. השאלה היא האם אתה יודע היכן יש לו שלוחות ומבנים כאן בגותהם? בנוסף, איך אתה יודע שהכג"ש שייך לו?"

אדריאן לוקח את הזמן לפני שהוא עונה, בזמן הזה הוא מסתובב במערה ומנסה להבין אותה ואת היד והאורות.

"נתחיל בשני,  לא אני לא יודע שהכג"ש קשור לאל מכונה. אני חושד בכך. אצל יצורים מיסטיים חזקים יש נטיה לתבניות מספרים להיות יותר שכיחות. לדוגמא פיות עובדות חזק על המספר שלוש, אז הוא יהיה שכיח אצלהן. שלוש, תשע - שהוא שלוש כפול שלוש ובטח גם 27 שהוא שלוש בחזקת שלוש."

הוא פונה לפרופסור "אצל האל מכונה התבנית החוזרת היא של ארבע. לפני שהגעתי לכן חשבתי שצריך 15 כג"ש להפעיל את הייעוד שלהם אבל לכן חשבתי שהם קשורים יותר לעולם הקסם המדעי. אבל כשאיתן אמר לי שיש 16 כדורים שזה ארבע כפול ארבע אז זה מדליק לי נורת אזהרה גדולה מאוד."

הוא מניח יד על הקיר חש אותו ונותן לעצמו לרגע להרגיש את הקיר את הכוח של האבן או מה שלא יהיה החומר שממנו עשוי.

"לגבי ריכוזים של האל מכונה בעיר. אתחיל בזה שלי קשה מאוד לחוש את האל מכונה. אני מצליח בקושי להרגיש תמסורת אנרגיה שלו ומאחר שהוא מעקם את המרחב אז להרגיש בנוכחות של עיוותים קינטיים אבל זה לא קל מהיר או ישים בקנה מידה גדול כרגע. בגדול כל מרכז העיר שייך לו. יש לו נוכחות מרשימה על העירייה, בניין העירייה מכיל כמעט כפול קומת ממה שאנחנו רואים. בסמטאת הפשע הייתה לו אופרציה השבט שלי הרס. לא ראיתי נוכחות שלו באוניברסיטה אבל לא ממש חיפשתי."

"תזהר בכל הקשור לאל מכונה כאשר מדובר בחברה או כמו אצלנו האוניברסיטה." אומרת הפרופסור לאדריאן, "זהו יצור עתיק בצורה יוצאת דופן. כנראה בן מאות מליוני שנים אם לא יותר. הוא היה קיים הרבה לפני שהבן אדם התפתח. לפני הדינוזאורים ויש שאומרים לפני שהיצור החי הראשון התפתח. מטבעו הוא בקושי שם לב לאדם הבודד. ולכן ברוב המכריע של המקרים מה שלא תעשה, הוא יתעלם ממך. אבל, הוא כן שם לב לקבוצות גדולות ומאורגנות של בני אדם. חברות (companies) וכמובן גורמים כמו האוניברסיטה. אם תשב עם איתן במסעדה ותדבר עליו, לא יקרה כלום. אבל אם תשב באוניבטרסיטה ותדבר עליו עם איתן, זה כבר מסוכן. בעתיד, כל דבר שקשור אליו, הגע לכאן, עם איתן, איתי או עם כל אחד אחר, ודבר עליו רק כאן" מזהירה הפרופסור את אדריאן.

"אנו עוקבים אחריו בדאגה רבה. הוא גורם זר, לא אנושי, חייזרי - וככזה אנו לומדים אותו. יש לנו מפה שמפרטת את המקומות שאנו יודעים שיש לו דריסת רגל כאן בגוטהם. איתן, " הפרופסור פונה אליו, אם תוכל לעלות ולהביא מהכספת את תיק GM-13B, אני אודה לך מאד". איתן מהנהן ושואל "אני רק יכול להקשיב לסוף השיחה, זה ממש מעניין". הפרופסור חושבת תוך כדי הסתכלות על הבחור ובסוף מהנהנת להסכמה. אז היא חוזרת לאדריאן ואומרת "איתן יביא עוד מעט את המפה. אשמח אם תעבור עליה ותוסיף כל פרט שאתה יכול. בנוסף, אם יש לך מידע על כל בסיס שלו מכל סוג שהוא, אנא כתוב את זה. אנו מכינים בסיס נתונים על פעילויותיו."

ארשת הפנים של אדריאן רצינית מאוד כשהוא מדבר "אני מבין ולכן הגבלתי את השיחה. כמובן שאתן כל מידע ומיקום של תשתיות. האם את מודעת למורדים באל מכונה אלו המכונים שדים?"

הפרופסור מהנהנת לאישור "כן. מלאכים לשעבר שפיתחו עצמאות מחשבתית. יש לנו גישה מאד מוגבלת למשאבים האלו. לך יש גישה לכזה סוג של משאב?"

אדריאן חושב על זה מספר דקות "יש לי סוג של גישה אבל זה לא משאב זה בן ברית וחבר."

אדריאן חושב לשניה "והוא היה מאוד ברור בחוסר רצון שלו להתקרב לאוניברסיטה ולאנשי המחלקה הקסנולוגית."

אדריאן נאנח "ונראה לי שכבר עכשיו אמרתי יותר מדי לגביו. החיים תחת העין של האל מכונה דומים קצת למותחן ריגול משנות המלחמה הקרה רק מול אויב הרבה יותר חזק וחסר רחמים."

"שמעתי את האלגוריה הזו בעבר ואני מסכימה איתה" מהנהנת הפרופסור, "מי שישירות יוצא כנגד האל מכונה, הוא... אכן כמו מרגל. לכן אני ממליצה בחום רב לדבר על האל מכונה או באזורים בטוחים או עם אנשים פרטיים. לעולם לא עם אדם בעל משרה בתוך גוף רישמי בעולם."

"בכל מקרה, אשמח אם תתן את מירב המידע שבידך, זה יעזור לנו לדעת את האויב. ועכשיו בחזרה לכדור שבגינו כל השיחה החלה. אני מאמינה שאפשר לקבל את הכדור הנוסף שנמצא כאן באוניברסיטה. ותוך יום יומיים גם את הכדור שנמצא במשטרה. אם אתה צודק והכדורים קשורים לאל מכונה, אז כדאי להביא עוד כדור אחד. ציינת שיש לך אפשרות כזו. אשמח אם תוכל לנסות לממש את האפשרות ותפגוש את איתן וכנראה חוקרים נוספים כאן עוד יומיים עם סך של ארבעה כדורים לבצע מחקרים. האם זה אפשרי בעינך?"

אדריאן חושב על זה למספר רגעים. "זה אפשרי אבל אני מאוד חושש מנושא האל מכונה. אני חושש שנפעיל כוח גדול ממה שהתכונו ומבלי להבין אותו. אשמח לפני שניקח את זה לבדיקות במעבדות פה לקחת את כל הרביעיה ולתת לחבר שלי לבדוק עם הוא מריח את האל מכונה. ככה לא ניכנס עיוורים לתהליך."

"בסדר, " אומרת הפרופסור "בוא נקבע לעוד יומיים. עד אז אנו אמורים לקבל הן את הכג"ש שיש באוניברסיטה והן את זה מהמשטרה. תקבע עם איתן ישירות, הוא יבוא עם שני הכדורים לבדיקה שלך..."

אדריאן מהנהן בראשו "נקבע בדירה שלי, זה מספיק דסקרטי אבל לא יחשוף את המכר שלי."

"זה תקבעו בינכם. תמצאו את הדרך לשמור על בטיחות הן לחבר שלך, הן לכם עצמכם והן לכדורים. בסדר איתן?" הפרופסור מסתכלת על איתן והוא מאשר בהנהון. הפרופסור מסתכלת על אדריאן "אני חייבת לחזור לעבודה שלי. יש עוד משהו שאתה צריך?"

אדריאן מניד את ראשו לשלילה "לא ממש, איתן יביא את המפה ואני אסמן מה שאני יודע אבל חוץ מזה נראה לי שאנחנו סגורים לכרגע."

הפרופסור לוחצת את ידו של אדריאן ואת זו של איתן ועוזבת. איתן גם הוא עוזב להביא את המפה וחוזר כעבור זמן קצר.

אדריאן מנצל את הזמן כדי לבחון את המערה להסתכל עליה בעולם הפיזי ובעולם המיסטי.

רוב המנהרה תפוס על ידי נהר תת קרקעי אשר נע במהירות גבוהה. מי שיפול למיים כאן יסחף פנימה וכנראה יחנק. התקרה וקירות המנהרה מדהימים ביופים. זחלים קטנטנים זוחלים אחד על השני שם למעלה, מאירים באורות נוגהות את המערה כולה.

כאשר אדריאן מנסה לבחון את המנהרה בכוחותיו, והוא מתחיל בזה הקינטי, הוא מייד מרגיש משהו מוזר ביותר. בעוד שכוחותיו עובדים כרגיל באזור הזה, הוא לא יכול לחוש מעבר לקיר כלום. החוש שלו משותק לחלוטין מעבר לסנטימטר הראשון של הקיר. כאילו יש שם אטימה כל שהיא.

זה לא מפתיע את אדריאן שהחדר אטום. זה היה מטריד עם הוא לא היה כזה. מתוך סקרנות הוא בודק את הקשר שלו עם הלוויתן ואם וייט.

אדריאן לא מצליח לחוות את השיח הפנימי עם הלוויתן ולכן גם קשה לו לתקשר עם וויט. במעומעם הוא חש את הצאצא של וויט שנמצא איתו, אבל התקשורת איתו לא מתאפשרת מבלי התיווך של עין הלוויתן.

אדריאן מרוצה מהבידוד של המנהרה. בזמן שהוא מחכה לאיתן הוא בוחן את הקירות באמצעות חושיו הקסומים ומנסה להבין מה גורם להם לחסום את הבחוץ. גם מתוך סקרנות וגם מתוך רצון לשחזר את זה במקום אחר.

כאשר אדריאן מתקרב לקירות המנהרה, בעת שהוא מפעיל את כוחותיו, הוא מרגיש שהקיר עצמו מונע את זה ממנו. הוא מוצא חתיכת אבן שנפלה, וזו גם מונעת מכוחותיו לחקור אותה. כנראה החומר של המנהרה עצמה הוא זה שגורם למניעה.

איתן חוזר למערה התת קרקעית כשהוא מחזיק תיק לבן בידו. הוא מסתכל סביב מוצא אבן נוחה לשבת עליה ואומר לאדריאן "מערה מטורפת אה? בכל מקרה, ברור לך שאסור לקחת חומר מהקירות כן? היו כבר כאלו בעבר שעשו את זה ופגעו במערה…. בכל מקרה שמע, יש לי משהו חשוב להגיד לך, הפרופסור ביקשה שאעדכן אותך לגבי המלחמה השקטה. שב, ותן לי לספר לך על כמה עובדות חיים לא ידועות." איתן מחכה קמעה ואז ממשיך "תראה, בגדול יש מלחמה שקטה שקוראת בעולם ומעטים יודעים עליה. אתה בטח כבר מכיר את המלחמה על המציאות שהקוסמים השונים נאבקים לכפות את הפרדיגמה שלהם. האוניברסיטאות מנסות לתת ראיית עולם מדעית, כל מיני ארגוני ספורט מנסים לכפות פרדימה ניטאשיינית וארגונים דתיים דוחפים - במודע או שלא במודע - את הפרדיגמה הדתית שלהם. עולה השאלה, איזה זה שהדתיים לא משתלטים על המציאות עם הכמות והכח שלהם? או הסינים? אז התשובה היא שמה שהקוסמים עושים זה רק חלק מכלל המלחמות על המציאות. כן, כן, לא רק הקוסמים מנסים לכפות את עצמם על המציאות. גורם מאד חזק נוסף, אולי אפילו יותר חזק מהקוסמים - הן הפיות. והכוונה היא לפיות המבוגרות. יש להם צורת עבודה קצת שונה מזו שלנו הקוסמים. אנו מנסים לבנות פרדיגמות לתוך המציאות כדי שנוכל לעבוד בקלות יותר. פיות יושבות על רעיונות קיימים ומזה שואבות את הכח שלהם. נניח יש פיות שעוסקות במין. ואז כל גורם הקשור למין מחזק אותן. או פיות שקשורות לאמונה דתית, ואז מזה הן שואבות כח. ואז מגיע הגורם השלישי שאולי הוא חזק יותר מאיתנו והפיות ביחד. והגורם השלישי הוא כמובן האל מכונה אשר בטקסים השונים שלו גם מנסה לנווט את המציאות לכיוון שלו. לכאורה שלושת הגורמים האלו לא נוגעים ישירות זה בזה ולכן היו יכולים להתקיים זה לצד זה. הבעיה היא שהבן אדם, שבסופו של דבר כל הגורמים השונים מתנקזים אליו, לבן אדם יש גבול בכמה דברים הוא יכול להתעסק. נניח אני גם לומד באוניברסיטה, עושה ספורט בערבים ויוצא לטיולי אופניים בסופי שבוע. זהו, נגמר הזמן. יש לי בריכה מוגבלת בגודלה של זמן ותשומת לב. ועל הבריכה הזו, שלי ושל כל מי שנמצא בעולם, כל הגורמים השונים מתחרים."

"למה אני מספר לך את זה?" שואל איתן ברטוריות, "ראשית כי אתה מתחיל להכיר גורמים שונים שרלוונטים בנושא הזה ואתה צריך להבין את מערכת היחסים בינהם. שנית, כי זו מלחמה וברגע שאתה מכיר ומעורב בגורמים הם יכולים לפגוע בך. שלישית, כי שאלת אותי לפני כמה זמן למה אני לא פועל אקטיבית כנגד גורמים מרושעים בגוטםה. אז התשובה שלי היא שאני בוחר באיזה מלחמה אני נלחם. ואני חושב שהמלחמה שאני נלחם בה היא החשובה. היא זו שבאמת קובעת את החיים לכולם. רביעית, כי אני סומך עליך. וחמישית, וזה חשוב חמש, כי חמש זה מספר האדם. כמו שאמרת ארבע זה לאל מכונה ושלוש לפיות. אז חמישית, כי הפרופסור ביקשה ממני" איתן מסיים בחיוך נרחב. "אה, וגם הבאתי את המפות כדי שתוכל להוסיף מידע שאתה יודע" ואיתן מעביר את התיק לאדריאן.

אדריאן בוחן את האבן בסקרנות, טוב שאיתן אמר לו על לא לקחת דוגמא כי הוא היה בהחלט היה מתפתה לקחת אחת. "מעניין..." הוא אומר על האבן "מה הסיכוי למצוא עוד כאלו לשים בחדר העבודה שלי."

אדריאן מקשיב בריכוז כאשר איתן מספר לו על המלחמה השקטה.

"במבט ראשון נראה לי שכל הגורמים חוץ מהאל מכונה די מנטרלים אחד את השני. נגיד על כל פרדיגמה מדעית יש מטיף דתי שדוחף הפוך וכמו שיש פיה של מין אז יש פיה של התנזרות."

הוא מהרהר בקול "אני מבין איך אנחנו נלחמים בפרדיגמות שונות ואני מניח שפיה של מאבקים תפעל על מנת לחזק מאבקים בעולם או בשטח ההשפעה שלה. אני גם מניח שיש פה די בלאגן, חלק מהפיות יכולות להיות בנות ברית ואילו חלק ממסורות הקסם יהיו נוגדות לנו. השאלה שלי היא כמה זה באמת מתדרדר לאלימות? כמה מהמאבק הוא רעיוני וכמה מפסיק להיות תרבותי. כמה בכלל אנחנו יכולים לקבל פלורליזם של רעיונות אחרים שונים ואולי גם מנוגדים?"

אדריאן נאנח "ואיך האל מכונה מתחבר לזה, מה המטרה הסופית שלו והאם זה שם אותנו בצד השני של המתרס או שיש כמה צדדים או אולי השאיפה של כולם שהאל מכונה יהיה כמה שפחות משפיע." אדריאן צועד מצד לצד בזמן שהוא מדבר "טוב זה די הרבה לחשוב עליו. אבל תודה על העדכון. אני עדיין חושב שאם נזניח את האנשים הקטנים זאת דרך מעולה לנצח בקרב ולהפסיד במלחמה אבל זה היופי בריבוי דעות. עכשיו בוא נראה איך אני יכול לעזור." אדריאן לוקח ובוחן את המפות הוא גם משנן מקומות שלא ידע עליהם על ריכוז של האל מכונה ומוסיף את הידע שלו.

"אני רחוק מלהיות מומחה לכל זה. אם תרצה אפשר לקבוע פגישה עם פרופסור קריספין ולדבר איתו על זה. מהמעט שאני יודע אכן יש בלאגן מאד גדול. אם כי באופן כללי יש הרבה פחות פיות שנאבקות מאשר פרדיגמות של קוסמים שנאבקים. ככה שמה שקורה בין הקוסמים הוא דוגמא כנראה הכי טובה. ואז, נגיד, לאחרונה האינקוויזיציה עושה הרבה בלאגנים בעיר. וממש נלחמת בקוסמים אחרים. אז זה קורה. ככה זה כללית. לא הרבה, אבל בהחלט קורה שיש אלימות. ובהתאמה בטח שלפעמים זה נהיה לא תרבותי. אני לא יודע בכלל על פיות, אבל אני כן יכול להגיד לך שנגיד בין האוניברסיטה שלנו לבין האוניברסיטה של גוטהם המאבק כבר הדרדר כמה פעמים להיות מאד, אבל ממש מאד, לא תרבותי. הם חטפו לנו אנשים ממש לפני איזה שלוש-ארבע שנים. ואני יודע שהיו כאן כמה, מהמחלקה לכימיה, שיצאו ושמו להם חומרים מאד אלטרנטיביים ברכב שיתפוצצו בבוקר שלהם. כאילו זה נרגע בשנה האחרונה, אבל היו תקופות שהיה חם... אבל זה נראה לי איזה חמש שש אחוז מהסך הכל. רוב הזמן האוניברסיטה בהחלט פלורליסטית. אבל נגיד האינקוויזיציה ממש לא. אתה או איתם או נגדם. שזה אומר שלגמרי יתכן שיהיו איתם בעיות אם הם ימשיכו את הבלאגנים בעיר..." איתן לוקח נשימה עמוקה וממשיך "לגבי האל מכונה. גם זה אני לא יודע יותר מידי. עקרונית ההזהרה כאן היא להמנע מהם, להמנע מלדבר עליהם ולהמנע מלדון בהם. אז אתה יודע.... אבל מהרבה בחינות הוא נחשב החזק מכולם ואף אחד לא מעיז לצאת נגדו. אתה מבין שאם מישהו יצא נגדו, אולי זה יפגע בו, אבל אותו גורם ימעך. עכשיו, אם כל הננסים היו יוצאים נגדו, אולי כולנו ביחד היינו יכולים לנקנק אותו. אבל ברור לך שאפילו בין כלל הקוסמים לא תהיה הסכמה לצאת כנגד גורם בודד. תמיד יש את השנאות והמאבק השקט על המציאות שמונע לשתף פעולה בין הקוסמים. אז לצאת נגד האל מכונה - זה פשוט לא יקרה... ואם איך שהוא זה יקרה, בדרך אליו אני בטוח שנירה אחד לשני בתחת ועוד לפני שנגיע להלחם באל מכונה נחזור להלחם זה בזה... אוף. זה פשוט מדכא להיות קוסם..."

אדריאן מביט באיתן מופתע "למה להילחם באוניברסיטה אחרת הם לא מקדמים פרדיגמה מדעית? כאילו אני מבין את ההגיון בלהקטין את ההשפעה של האינקוויזיציה בעיר ...נו טוב זה החיים."

"ברמה הראשונית והמיידית זה אכן נראה ששנינו אוניברסיטאות ולכן לכאורה היינו צריכים לשתף פעולה. אבל ברגע שאתה צולל לתוך מי ומה שאנחנו, כיצד אנו בנויים ובעיקר מה אנו מקדמים, קל לראות שונות עצומה!" עונה איתן בקול נלהב "אנחנו מחפשים כיצד אפשר לשלב את האמת למציאות. את היצורים השונים. את העל טיבעי. בצורה שמצד אחד האדם יכיר בעל טיבעי, ומצד שני הוא לא יפחד ממנו אלא יעבוד איתו. האוניברסיטה של גוטהם רוצה להעלים את העל טיבעי, לייצר לאדם את הכח להלחם בעל טיבעי ולהרוג אותו. זה ההפך לגמרי מאיתנו!"

אדריאן מהנהן בראשו "ברור לגמרי זה שונה לגמרי הרי כל בעל דעת יודע שאת הביצה צריך לשבור מהחלק הצר ולא מהרחב." אדריאן נאנח שוב "נו טוב לא באתי לתקן את העולם כולו לפחות לא בחצי שנה הראשונה שלי בעולם הזה. טוב גבר יש לנו עוד מה לעשות כאן או שאני מזמין אותך לעוד ארוחת צהריים?"

איתן צוחק, ואז עונה לאדריאן בחיוך "וואלה, אני מבין למה אתה אומר את זה. וברור שאת הביצה צריך לשבור בחלק הרחב... בוא נמצא, נוכל איזה צהריים טוב, אני אזמין אותך הפעם כי בא לי. באורחה אני אנסה להסביר לך למה במקרה הזה, זה ממש אבל ממש אבל ממש שונה. ומקסימום אחרי האורחה, מלחמת עולם שלישית!"

.

#### סוף סצנה - עדכונים:

> תוספת לידע "אל מכונה" 12%
>
>

> תוספת לידע "כג"ש" 23%
>
>

> תוספת למוניטין "מקדש האמת" 2%
>
>

> תוספת למוניטין "פרופסור ברנבאום" 7%
>
>

> תוספת למוניטין "איתן" 13%
>
>

> תוספת לידע "פיות" 2%
>
>

> תוספת לידע "מקדש האמת" 8%
>
>

**תוספות ביחס לסצנות בעבר שהיו חסרות:**

> תוספת ל"לוויתן" 2%, תת יכולת "תקשורת" 43%
>
>

> תוספת ל"לוויתן" 3%, תת יכולת "אש" 12%
>
>

> תוספת למוניטין עם "לוויתן" 41%
>
>

> תוספת ליכולת "תיעול קינטי" 11%, תתי יכולות: "מטר" 2%, "ס"מ" 24%, "מ"מ" 7%
>
>

> תוספת ליכולת "עשרת העניים של שירוארי" 7%
>
>

> תוספת למוניטין "שירוארי" 34%
>
>